Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento dėl statistikos, susijusios su išorės prekyba su ES nepriklausančiomis šalimis, kuriuo panaikinamas Tarybos reglamentas (EB) Nr. 1172/95, priėmimo /* KOM/2009/0075 galutinis - COD 2007/0233 */





[pic] | EUROPOS BENDRIJŲ KOMISIJA | Briuselis, 17.2.2009 KOM(2009) 75 galutinis 2007/0233 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl statistikos, susijusios su išorės prekyba su ES nepriklausančiomis šalimis, kuriuo panaikinamas Tarybos reglamentas (EB) Nr. 1172/95, priėmimo 2007/0233 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl statistikos, susijusios su išorės prekyba su ES nepriklausančiomis šalimis, kuriuo panaikinamas Tarybos reglamentas (EB) Nr. 1172/95, priėmimo 1. BENDRA INFORMACIJA Pasiūlymas Europos Parlamentui ir Tarybai (dokumentas COM(2007) 653 galutinis – 2007/0233 (COD) perduotas: | 2007 m. spalio 30 d. | Europos centrinio banko nuomonė pateikta: | 2008 m. kovo 3 d. | Europos Parlamento nuomonė (po pirmojo svarstymo) pateikta: | 2008 m. rugsėjo 23 d. | Bendroji pozicija priimta: | 2009 m. vasario 16 d. | 2. KOMISIJOS PASIūLYMO TIKSLAS Rengiant išorės prekybos statistiką (Ekstrastato sistemoje) registruojami valstybių narių importo į ES nepriklausančias šalis ir eksporto į jas duomenys. Ši informacija labai svarbi Europos ekonomikos ir prekybos politikai ir atskirų prekių rinkos pokyčiams analizuoti. Išorės prekybos statistika apima mėnesinius importo ir eksporto duomenis vertės ir kiekio išraiška, išskaidytus pagal ataskaitas teikiančią valstybę narę ir šalį partnerę, pagal Kombinuotosios nomenklatūros prekių skirstymą, pagal transporto rūšį ir muitų tarifų režimą. Statistika pagrįsta muitinės deklaracijų duomenimis. Statistinių duomenų rinkimui įtakos turės atnaujintu muitinės kodeksu[1] nustatyti pakeitimai. Siekiant ir ateityje užtikrinti gerą statistinių duomenų kokybę, statistikos sistemą būtina koreguoti. Tai pagrindinė Tarybos reglamento (EB) Nr. 1172/95 panaikinimo ir naujo Ekstrastato reglamento pasiūlymo priežastis. - Reglamente pateikiama tikslesnė informacija apie duomenų šaltinius, įgyvendinus įvairius muitinės procedūrų supaprastinamus. - Reglamente taip pat numatyta valstybių narių keitimosi duomenimis sistema, būtina pagal atnaujintą muitinės sistemą. - Reglamentu bus sudarytos sąlygos rinkti ir platinti statistinius duomenis pagal paskirties valstybę narę ir faktinio eksporto šalį. Tai padės išvengti netinkamo prekybos paskirstymo, susijusio su centralizuotu muitiniu įforminimu ir vadinamuoju Roterdamo poveikiu[2]. - Reglamentu taip pat atsižvelgiama į naujus vartotojų poreikius – renkami papildomi prekybos statistikos duomenys pagal verslo charakteristikas, pateikiami prekybos duomenys pagal sąskaitose faktūrose nurodytą valiutą ir sandorio pobūdį. Dėl to neatsiras papildomų duomenų teikimo reikalavimų respondentams arba jie bus labai riboti. - Galiausiai, reglamentu nustatoma geresnė išorės prekybos statistikos vertinimo sistema. 3. PASTABOS DėL BENDROSIOS POZICIJOS 3.1. Bendrosios pastabos Europos Parlamentas nuomonę pateikė pirmuoju svarstymu 2008 m. spalio 23 d., priimdamas 35 Komisijos pasiūlymo pakeitimus. Tačiau 8 pakeitimai (1–4, 8, 16, 17 ir 19) nebuvo susiję su visų kalbų versijomis, todėl dėl jų nebuvo balsuojama. Komisija visiškai arba iš esmės priėmė 24 iš 27 Europos Parlamento per pirmąjį svarstymą pasiūlytų pakeitimų. Šiais pakeitimais stiprinama komitologijos sistema arba jie yra susiję su Komisijos pasiūlymo terminologija, teisinėmis nuorodomis ir tikslu (konstatuojamąja dalimi), tačiau nekeičia pagrindinių reformos tikslų. Komisijai jie didesnių kliūčių nesudaro. Iš likusių trijų pakeitimų, Komisija ir Taryba vieną iš dalies priėmė (26 pakeitimas dėl keitimosi duomenimis), kitas įtrauktas į bendrąją poziciją (18 pakeitimas dėl „importo kvotų“ rinkimo išbraukimo), tačiau 2008 m. rugsėjo 23 d. „Komisijos pozicija dėl EP pakeitimų po pirmo svarstymo“ rekomenduota jo nepriimti. Trečiąjį pakeitimą (27 pakeitimas dėl statistikos, ar muitinė atlieka savarankišką vertinimą, pašalinimo) atmetė abi institucijos – ir Taryba, ir Komisija. Tarybos bendrąja pozicija nustatomos tam tikros papildomos duomenų šaltinių ir keitimosi duomenimis sistemos specifikacijos, taip pat techninio arba redakcinio pobūdžio specifikacijos. Su visais šiais pakeitimais Komisija gali sutikti. Apskritai Komisija mano, kad bendrąja pozicija nekeičiamas nei pasiūlymo principas, nei jo tikslai, todėl galėtų ją paremti tokią, kokia ji yra dabar. 3.2. Išsamios pastabos 3.2.1. Visiškai, iš dalies arba iš esmės į bendrąją poziciją įtraukti Parlamento pakeitimai, kuriems pritarė Komisija Iš 27 priimtų pakeitimų, 5, 6, 7, 9, 10, 11, 12, 13, 14, 15, 20, 21, 22, 23, 24 25, 28, 29, 30, 31, 32, 33, 34 ir 35 pakeitimai į bendrąją poziciją įtraukti lygiai tokie, kaip siūlė Parlamentas arba truputį pakeitus formuluotę. Su šiais pakeitimais Komisija gali visiškai sutikti. Jais pašalinamos dviprasmybės arba patikslinama komitologijos sistema. 26 pakeitimas iš dalies priimtas, nes Komisija sutinka su bendru šio pakeitimo tikslu – nustatyti muitinės įstaigų atsakomybę keitimosi statistiniais duomenimis sistemoje. Tačiau Komisija pirmenybę teikia bendresnei formuluotei, kaip įtraukta į Tarybos bendrąją poziciją. 3.2.2. Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Parlamento 18 pakeitimu iš duomenų rinkinio pašalinamas „importo kvotų“ duomenų rinkimas. Bendrojoje pozicijoje taip pat nesvarstoma, ar šie duomenys turi būti renkami. Kadangi šie duomenys labai svarbūs stebint Bendrijos prekybą ir žemės ūkio politiką pagal Bendrijos įsipareigojimus PPO, visų pirma Pasaulio prekybos organizacijai teikiamų pranešimų apie Europos Sąjungai nustatytų tarifinių kvotų skaičių atžvilgiu, Komisija reikalaus, kad ši informacija būtų prieinama remiantis šiuo reglamentu. 3.2.3. Parlamento pakeitimai, kuriems Komisija visiškai, iš dalies arba iš esmės pritarė, tačiau kurie neįtraukti į bendrąją poziciją Nėra. 3.2.4. Komisijos ir Tarybos atmesti ir į bendrąją poziciją neįtraukti Parlamento pakeitimai Komisija pritaria Tarybos susirūpinimui dėl 27 pakeitimo , kuriuo panaikinamas kai kurių importo ir eksporto duomenų persiuntimas Eurostatui, kai taikomi tam tikri muitinės procedūrų supaprastinimai. Įgyvendinus šį pakeitimą būtų įtraukiama tik dalis prekybos duomenų, todėl labai pablogėtų duomenų kokybė. 3.2.5. Tarybos padaryti pasiūlymo pakeitimai Taryba pasiūlė tokius pagrindinius Komisijos pasiūlymo pakeitimus: - Statistika esant supaprastintiems muitinės formalumams ir kontrolei. Taryba įtraukė naują 3 konstatuojamąją dalį, kuria paaiškinama, kad ir toliau bus renkami išsamūs statistiniai duomenys apie prekybą, kuriai įtakos turi muitinės procedūrų supaprastinamas, dėl kurio muitinės deklaracijos tapo nebeprieinamos. 4 straipsnis apie duomenų šaltinius pakoreguotas pagal atnaujintame muitinės kodekse nustatytus supaprastinimus. Visų pirma naujoje 4 straipsnio 2 dalyje nurodoma, kad operatoriai, kuriems numatyti supaprastinamai, turėtų teikti duomenis statistikos tikslais. 4 straipsnio 5 dalimi ir 5 straipsnio 4 dalimi siekiama mažinti prekybos administracinę naštą, susijusią su duomenų rinkimo procesu. - Valstybių narių keitimasis duomenimis. Kad būsimoji keitimosi statistiniais duomenimis sistema geriau veiktų, Taryba įtraukė tam tikras specifikacijas. 4 konstatuojamojoje dalyje pateikiama nuoroda į e. muitinės sprendimą ir jo įtaką statistikai. 7 straipsnio 2 dalyje teigiama, kad muitinės įstaigos turėtų užtikrinti deklaracijoje nurodytos valstybės narės ir paskirties ir (arba) faktinio eksporto valstybės narės keitimąsi duomenimis. Tokios keitimosi duomenimis sistemos pradžios data suderinta su pažanga, padaryta diegiant automatizuotą muitinės importo ir eksporto sistemą. - Kiti pakeitimai. Bendrojoje pozicijoje Taryba padarė kelis techninius arba redakcinio pobūdžio pakeitimus. Dėl kai kurių pakeitimų teko iš esmės pertvarkyti pasiūlymo struktūrą ir atitinkami iš naujo sunumeruoti konstatuojamąsias dalis ir kai kurių straipsnių dalis. 4. IšVADA Tarybos bendrąja pozicija padaryti pakeitimai priimtini Komisijai, išskyrus „importo kvotų“, kurių prieinamumo Komisija reikalaus, pašalinimą. [1] 2008 m. balandžio 23 d. Europos Parlamento ir Tarybos reglamentas (EB) Nr. 450/2008, nustatantis Bendrijos muitinės kodeksą (OL L 145, 2008 6 4, p. 1). [2] Roterdamo poveikis reiškia, kad apie užsienio prekybos sandorį pranešama ES statistikos tikslais pirmiausia kaip apie importą iš ES nepriklausančios šalies į ES valstybę narę, jei prekės buvo pervežtos per ES sieną ir išleistos į laisvą apyvartą. Toks statistinių duomenų registravimas – Ekstrastato sistemos dalis. Tolesnis prekių judėjimas iš šios ES valstybės narės į ES valstybę narę, kuri yra galutinė tikroji importuojančioji šalis, Intrastate užregistruojamas kaip išsiuntimas (eksportas) iš vienos iš šių valstybių narių ir atvykimas (importas) į kitą. Bendrijos eksportas taip pat patiria Roterdamo poveikį, tačiau kiek mažesniu mastu. Roterdamo poveikis didina šį reiškinį patiriančių ES valstybių narių eksportą ir importą.